95/491/EY: Komission päätös, tehty 15 päivänä marraskuuta 1995, yhteisön taloudellisesta tuesta yhteisön Pirbrightissa, Yhdistyneessä kuningaskunnassa, sijaitsevan swine vesicular -tautia tutkivan vertailulaboratorion toimintaan (Vain englanninkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 282 , 24/11/1995 s. 0023 - 0024



KOMISSION PÄÄTÖS, tehty 15 päivänä marraskuuta 1995, yhteisön taloudellisesta tuesta yhteisön Pirbrightissa, Yhdistyneessä kuningaskunnassa, sijaitsevan swine vesicular -tautia tutkivan vertailulaboratorion toimintaan (Vain englanninkielinen teksti on todistusvoimainen) (ETA:n kannalta merkityksellinen teksti) (95/491/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 28 artiklan 2 kohdan, sekä katsoo, että yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) liitteen II 6 kohdassa nimetään AFRC Institute for Animal Health, Pirbright, Yhdistynyt kuningaskunta, swine vesicular -taudin vertailulaboratorioksi, kyseisen direktiivin liitteessä III määritellään kaikki toiminnot ja tehtävät, jotka laboratorion on suoritettava; yhteisön tuen edellytyksenä on oltava, että vertailulaboratorio suoriutuu kyseisistä tehtävistä, olisi määrättävä yhteisön taloudellisen tuen myöntämisestä yhteisön vertailulaboratoriolle, jotta sen olisi mahdollista harjoittaa kyseisessä direktiivissä tarkoitettua toimintaa ja tehtäviä, talousarvioon liittyvistä syistä yhteisön tuki olisi myönnettävä yhden vuoden pituiseksi ajanjaksoksi, erityisen valvonnan varmistamiseksi on tärkeätä soveltaa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (ETY) N:o 2048/88 (5), 8 ja 9 artiklaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää Yhdistyneelle kuningaskunnalle taloudellista tukea yhteisön swine vesicular -tautia tutkivan vertailulaboratorion Institute for Animal Health, Pirbright, toimintaan ja tehtävien suorittamiseen. 2 artikla Edellä 1 artiklassa tarkoitetun toiminnan toteutumisen varmistaa Institute for Animal Health, Pirbright, Yhdistynyt kuningaskunta. Neuvoston direktiivin 92/119/ETY liitteen III säännöksiä sovelletaan. 3 artikla Yhteisön taloudelliseksi tueksi vahvistetaan enintään 48 000 ecua 1 päivän elokuuta 1995 ja 31 päivän heinäkuuta 1996 väliseksi ajanjaksoksi. 4 artikla Yhteisön taloudellinen tuki myönnetään seuraavia yksityiskohtaisia sääntöjä noudattaen: - 70 prosenttia ennakkosuorituksena Yhdistyneen kuningaskunnan sitä pyytäessä, - jäljelle jäävä osa sen jälkeen, kun tekniset ja taloudelliset tositteet on esitetty. Tositteiden esittäminen on suoritettava ennen 1 päivää lokakuuta 1996. 5 artikla Asetuksen (ETY) N:o 729/70 8 ja 9 artiklaa sovelletaan soveltuvin osin. 6 artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 15 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 62, 15.3.1993, s. 69 (4) EYVL N:o L 94, 28.4.1970, s. 13 (5) EYVL N:o L 185, 15.7.1988, s. 1